CELEX: 62015CJ0124
Language: lv
Date: 2016-02-17 00:00:00
Title: Tiesas spriedums (pirmā palāta), 2016. gada 17. februāris.#Salutas Pharma GmbH pret Hauptzollamt Hannover.#Finanzgericht Hamburg lūgums sniegt prejudiciālu nolēmumu.#Lūgums sniegt prejudiciālu nolēmumu – Kopējais muitas tarifs – Tarifu klasifikācija – Kombinētā nomenklatūra – Pozīcija 3004 – Putojošas tabletes, kas satur 500 mg kalcija – Vielas daudzums ieteicamajā dienas devā, kas ir ievērojami lielāks par rekomendēto dienas devu vispārējai veselības vai labsajūtas uzturēšanai.#Lieta C-124/15.

TIESAS SPRIEDUMS (pirmā palāta)
      2016. gada 17. februārī (
            *1
         )
      “Lūgums sniegt prejudiciālu nolēmumu — Kopējais muitas tarifs — Tarifu klasifikācija — Kombinētā nomenklatūra — Pozīcija 3004 — Putojošas tabletes, kas satur 500 mg kalcija — Vielas daudzums ieteicamajā dienas devā, kas ir ievērojami lielāks par rekomendēto dienas devu vispārējai veselības vai labsajūtas uzturēšanai”
      Lieta C‑124/15
      par lūgumu sniegt prejudiciālu nolēmumu atbilstoši LESD 267. pantam, ko Finanzgericht Hamburg (Hamburgas Finanšu tiesa, Vācija) iesniedza ar lēmumu, kas pieņemts 2015. gada 24. februārī un kas Tiesā reģistrēts 2015. gada 12. martā, tiesvedībā
      
         
            Salutas Pharma GmbH
         
      
      pret
      
         
            Hauptzollamt Hannover .
         
      
      TIESA (pirmā palāta)
      šādā sastāvā: palātas priekšsēdētāja R. Silva de Lapuerta [R. Silva de Lapuerta], tiesneši A. Arabadžijevs [A. Arabadjiev], Ž. K. Bonišo [J.‑C. Bonichot], K. G. Fernlunds [C. G. Fernlund] un S. Rodins [S. Rodin] (referents),
      ģenerāladvokāts P. Mengoci [P. Mengozzi],
      sekretārs A. Kalots Eskobars [A. Calot Escobar],
      ņemot vērā rakstveida procesu,
      ņemot vērā apsvērumus, ko sniedza:
      
               —
            
            
               
                  Salutas Pharma GmbH vārdā – M. Niestedt un K. Göcke, Rechtsanwälte,
            
         
               —
            
            
               
                  Hauptzollamt Hannover vārdā – T. Röper, pārstāvis,
            
         
               —
            
            
               Ungārijas valdības vārdā – Z. Fehér un A. M. Pálfy, pārstāvji,
            
         
               —
            
            
               Eiropas Komisijas vārdā – A. Caeiros un M. Wasmeier, pārstāvji,
            
         ņemot vērā pēc ģenerāladvokāta uzklausīšanas pieņemto lēmumu izskatīt lietu bez ģenerāladvokāta secinājumiem,
      pasludina šo spriedumu.
      
         Spriedums
      
      
               1
            
            
               Lūgums sniegt prejudiciālu nolēmumu ir par to, kā interpretēt Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 1. lpp.) I pielikumā – tā redakcijā, kas izriet no Komisijas 2011. gada 27. septembra Regulas (ES) Nr. 1006/2011 (OV L 282, 1. lpp.), – iekļauto kombinēto nomenklatūru (turpmāk tekstā – “KN”).
            
         
               2
            
            
               Šis lūgums tika iesniegts tiesvedībā starp Salutas Pharma GmbH (turpmāk tekstā – “Salutas Pharma”), sabiedrību, kas ražo un izplata farmaceitiskos produktus, un Hauptzollamt Hannover (Hanoveres Galvenā muitas pārvalde, turpmāk tekstā – “muitas pārvalde”) par to, kā klasificēt putojošās tabletes, kuru tirdzniecības nosaukums ir “Calcium-Sandoz Forte 500 mg”.
            
         
         Atbilstošās tiesību normas
      
      
         HS
      
      
               3
            
            
               Muitas sadarbības padome, kas kļuvusi par Pasaules Muitas organizāciju (turpmāk tekstā – “PMO”), tika izveidota ar konvenciju par minētās padomes izveidi, kas noslēgta Briselē 1950. gada 15. decembrī. Preču aprakstīšanas un kodēšanas harmonizēto sistēmu (turpmāk tekstā – “HS”) ir izstrādājusi PMO, un tā ir ieviesta ar starptautisko konvenciju par preču aprakstīšanas un kodēšanas harmonizēto sistēmu (turpmāk tekstā – “HS konvencija”), kura tika noslēgta 1983. gada 14. jūnijā Briselē un kopā ar tās 1986. gada 24. jūnija grozījumu protokolu Eiropas Ekonomikas kopienas vārdā apstiprināta ar Padomes 1987. gada 7. aprīļa Lēmumu 87/369/EEK (OV L 198, 1. lpp.).
            
         
               4
            
            
               Saskaņā ar HS konvencijas 3. panta 1. punktu katra līgumslēdzēja puse apņemas nodrošināt, lai to muitas tarifu nomenklatūra un statistika atbilstu HS, izmantot visas HS pozīcijas un apakšpozīcijas, tās nepapildinot un negrozot, kā arī atbilstošos ciparu kodus un ievērot šīs sistēmas ciparu secību. Katra līgumslēdzēja puse apņemas arī piemērot vispārīgos noteikumus HS interpretācijai un visas HS iedaļu, nodaļu un apakšpozīciju piezīmes un negrozīt HS iedaļu, nodaļu un apakšpozīciju piemērojamību.
            
         
               5
            
            
               PMO atbilstoši HS konvencijas 8. pantā ietvertajiem nosacījumiem apstiprina HS komitejas pieņemtās paskaidrojošās piezīmes un klasificēšanas ieteikumus.
            
         
               6
            
            
               HS pozīcijā 21.06 ietilpst “pārtikas izstrādājumi, kas nav minēti vai iekļauti citur”.
            
         
               7
            
            
               Paskaidrojošajā piezīmē attiecībā uz šo pozīciju ir noteikts:
            
         
               8
            
            
               HS pozīcija 30.04 ir formulēta šādi:
            
         
               9
            
            
               Paskaidrojošajā piezīmē attiecībā uz HS pozīciju 30.04 ir norādīts, ka “šī pozīcija neattiecas uz pārtikas piedevām, kuru sastāvā ir vitamīni vai minerālsāļi, kuru uzdevums ir uzturēt organismu pie labas veselības, bet kuriem nav tādu īpašību, lai izvairītos no slimības vai ārstētu to. Uz šiem izstrādājumiem, kas parasti ir šķidrā formā, bet var arī būt kā pūderi vai tabletes, vispārīgi attiecas pozīcija 21.06 vai 22. nodaļa”.
            
         
         KN
      
      
               10
            
            
               KN ir balstīta uz HS, no kuras KN ir pārņemtas pozīcijas un sešciparu apakšpozīcijas, un tikai ar septīto un astoto ciparu tiek veidota vienīgi attiecīgajai pozīcijai piemītoša apakšpozīcija.
            
         
               11
            
            
               Saskaņā ar Regulas Nr. 2658/87, kurā grozījumi izdarīti ar Padomes 2000. gada 31. janvāra Regulu (EK) Nr. 254/2000 (OV L 28, 16. lpp.), 12. panta 1. punktu Eiropas Komisija katru gadu pieņem regulu, kurā atveidota pilna KN versija un muitas nodokļu likmes, ievērojot Eiropas Savienības Padomes vai Komisijas noteiktos pasākumus. Šī regula ir piemērojama no nākamā gada 1. janvāra.
            
         
               12
            
            
               Būtībā KN pozīcijās 2106 un 3004 ir pārņemts HS pozīciju 21.06 un 30.04 formulējums.
            
         
               13
            
            
               KN apakšpozīcijas 3004 90 00 nosaukums ir “citādi”.
            
         
               14
            
            
               KN 30. nodaļas 1. papildu piezīme ir izteikta šādi:
            
         
               15
            
            
               Paskaidrojošās piezīmes attiecībā uz KN 30. nodaļas 1. papildu piezīmi, kas ietverta Eiropas Komisijas paziņojumā “Eiropas Savienības kombinētās nomenklatūras skaidrojumi” (OV 2011, C 137, 1. lpp.; turpmāk tekstā – “paskaidrojošā piezīme attiecībā uz KN 30. nodaļu”), 3. punktā ir paredzēts:
            
         
               16
            
            
               No minētā 3. punkta arī izriet, ka kalcija rekomendētā dienas deva ir 800 mg.
            
         
         Pamatlieta un prejudiciālais jautājums
      
      
               17
            
            
               2012. gada 2. maijāSalutas Pharma lūdza izsniegt saistošas izziņas par tarifu attiecībā uz tabletēm ar nosaukumu “Calcium-Sandoz Forte 500 mg”. Tā izteica priekšlikumu šo preci klasificēt KN apakšpozīcijā 3004 90 00.
            
         
               18
            
            
               Pamatlietā aplūkotais produkts ir preparāts, kura galvenā sastāvdaļa ir kalcijs, ko paredzēts uzņemt iekšķīgi pēc tam, kad tas ir izšķīdināts ūdenī. Katra tablete satur 500 mg kalcija. Informācija par šo produktu, it īpaši tā devām, lietošanu un aktīvo vielu, ir norādīta uz tā kārbas un lietošanas norādījumos. Ieteicamā deva pieaugušajiem ir no 1 līdz 3 putojošām tabletēm dienā – tātad no 500 līdz 1500 mg, bet bērniem no 1 līdz 2 putojošām tabletēm dienā – tātad no 500 līdz 1000 mg. Lietošanas norādījumos ir rakstīts, ka putojošās tabletes tiek lietotas kalcija trūkuma profilaksei un ārstēšanai, kā arī īpašās terapijās osteoporozes profilaksei un ārstēšanai. Salutas Pharma putojošās tabletes tiek pārdotas tikai aptiekās.
            
         
               19
            
            
               Muitas pārvalde, izsniedzot saistošas izziņas par tarifu 2012. gada 26. oktobrī, klasificēja šo produktu KN apakšpozīcijā 2106 90 92, pamatojoties uz to, ka šis pats produkts neietilpst KN pozīcijā 3004, jo tā devas neatbilst tādam kalcija patēriņa daudzumam, kas būtu ievērojami lielāks par ieteicamo dienas devu vispārējai veselības vai labsajūtas uzturēšanai.
            
         
               20
            
            
               Pēc 2012. gada 26. oktobrīSalutas Pharma iesniegtās sūdzības muitas pārvalde, uzskatot, ka KN 30. nodaļas 1. papildu piezīmē ietvertais nosacījums nav izpildīts, jo strīdīgā produkta ieteicamā maksimālā dienas deva nav vienāda vai trīs reizes lielāka par ieteicamo kalcija dienas devu, atstāja spēkā 2014. gada 13. janvāra lēmumu klasificēt pamatlietā aplūkoto produktu KN pozīcijā 2106.
            
         
               21
            
            
               2014. gada 17. februārī Salutas Pharma cēla prasību iesniedzējtiesā par 2014. gada 13. janvāra lēmumu, apgalvojot, ka KN 30. nodaļas 1. papildu piezīme neesot spēkā, jo ar to esot grozīts KN tarifu pozīcijas 3004 saturs. Pakārtoti Salutas Pharma norādīja, ka šajā papildu piezīmē nav noteikts, ka kalcija daudzumam attiecīgā produkta ieteicamajā dienas devā, it īpaši ņemot vērā apstākli, ka 2400 mg kalcija ikdienas deva, kas atbilst trīskāršai ieteicamajai dienas devai, pārsniedz kritisko robežu veselībai, noteikti jāatbilst trīskāršai vajadzīgajai dienas devai.
            
         
               22
            
            
               Muitas pārvalde ieteica noraidīt šo prasību, jo KN 30. nodaļas 1. papildu piezīme esot saistoša un esot iespējams patērēt līdz pat 2500 mg kalcija dienā, neizraisot negatīvas sekas veselībai, līdz ar to kalcija daudzums pamatlietā aplūkoto putojošo tablešu ieteicamajā maksimālajā dienas devā, proti, 1500 mg, nevarot tikt uzskatīts par “ievērojami lielāku” šīs papildu piezīmes izpratnē.
            
         
               23
            
            
               Iesniedzējtiesa norāda, ka minētās tabletes atbilst KN 30. nodaļas 1. papildu piezīmes pirmās daļas a) līdz d) punktā noteiktajiem nosacījumiem un ka līdz ar to klasifikācija, pirmkārt, ir atkarīga no šīs papildu piezīmes trešajā daļā ietvertā jēdziena “ievērojami lielāka” interpretācijas un, otrkārt, paskaidrojošās piezīmes attiecībā uz KN 30. nodaļu interpretācijas.
            
         
               24
            
            
               Šajā ziņā minētā tiesa uzskata, ka šķiet, ka no šīs paskaidrojošās piezīmes izriet prasība, ka, lai uz tādu preparātu kā pamatlietā aplūkotais varētu attiecināt šo nodaļu kā uz “preparātu uz vitamīnu vai minerālvielu bāzes”, vitamīnu vai preparātu daudzumam šajā preparātā ir jābūt daudz lielākam, parasti vismaz trīs reizes lielākam par ieteicamo dienas devu. Līdz ar to, ciktāl kalcija ieteicamā dienas deva ir 800 mg, kalcija daudzumam tāda produkta ieteicamajā dienas devā kā pamatlietā aplūkotais, kas to ļautu klasificēt KN pozīcijā 3004, būtu jābūt 2400 mg. Pamatlietā aplūkotajā produktā šis maksimālais daudzums ir 1500 mg dienā.
            
         
               25
            
            
               Tomēr iesniedzējtiesa norāda, ka pēdējais minētais daudzums ir par 85 % lielāks par ieteicamo kalcija dienas devu. Tā arī sliecas uzskatīt, ka šāds daudzums ir kvalificējams par “ievērojami lielāku” minētās 30. nodaļas 1. papildu piezīmes izpratnē, pat arī ja tas nav trīs reizes lielāks par ieteicamo dienas devu. Tā arī uzskata, ka vārda “parasti” lietojums paskaidrojošajā piezīmē attiecībā uz KN 30. nodaļu, šķiet, liecina, ka ir iespējami izņēmumi. Līdz ar to, pēc šīs tiesas domām, nevarot tikt izslēgts, ka, lai produktu varētu klasificēt KN pozīcijā 3004, izņēmuma kārtā būtu jāpietiek ar to, ka vitamīnu vai minerālvielu daudzums šajā produktā ir trīs reizes mazāks par ieteicamo dienas devu.
            
         
               26
            
            
               Turklāt minētā tiesa apgalvo, ka tirgū nav sastopami orāli lietojami preparāti, kuros kalcija daudzums ir trīs reizes lielāks par ieteicamo dienas devu, un ka parasti nevar tikt uzskatīts, ka, uzņemot 2400 mg kalcija dienā, veselībai netiktu radītas negatīvas sekas.
            
         
               27
            
            
               Tomēr šī pati tiesa norāda, ka, lai arī vairāki faktori liecina par labu interpretācijai, saskaņā ar kuru vitamīnu vai minerālvielu daudzuma “ievērojami lielāks” raksturs ir jāizvērtē diferencēti atkarībā no vitamīnu vai minerālvielu veida, ir iespējams, ka pareizas tiesvedības prasības nozīmē, ka ir jānosaka skaidrs un viegli pārbaudāms daudzums. Šajā ziņā tā norāda, ka, lai veiktu produktu tarifu klasifikāciju, tie nebūtu jādiferencē atkarībā no ierastās prakses attiecīgajā tirgū vai atkarībā no to medicīniskā labuma.
            
         
               28
            
            
               Šādos apstākļos Finanzgericht Hamburg (Hamburgas Finanšu tiesa) nolēma apturēt tiesvedību un uzdot Tiesai šādu prejudiciālu jautājumu:
            
         
         Par prejudiciālo jautājumu
      
      
               29
            
            
               Vispirms ir jāatgādina, ka no pastāvīgās judikatūras izriet, ka, lai nodrošinātu tiesisko noteiktību un atvieglotu kontroli, izšķirošais kritērijs preču tarifu klasifikācijai parasti ir jārod to objektīvajās īpašībās un pazīmēs, kas ir norādītas KN pozīcijas aprakstā un iedaļas vai nodaļas piezīmēs (skat. spriedumus Sysmex Europe, C‑480/13, EU:C:2014:2097, 29. punkts un tajā minētā judikatūra; Vario Tek, C‑178/14, EU:C:2015:152, 21. punkts un tajā minētā judikatūra, kā arī Amazon EU, C‑58/14, EU:C:2015:385, 20. punkts un tajā minētā judikatūra).
            
         
               30
            
            
               Tādējādi KN nodaļu piezīmes ir svarīgi līdzekļi, lai nodrošinātu vienādu kopējā muitas tarifa piemērošanu, un kā tādas sniedz noderīgu informāciju tā interpretācijai. Līdz ar to minēto piezīmju saturam ir jābūt saderīgam ar KN normām un tās nevar grozīt to piemērošanas jomu (šajā ziņā skat. spriedumu X un X BV, C‑319/10 un C‑320/10, EU:C:2011:720, 55. punkts un tajā minētā judikatūra).
            
         
               31
            
            
               Turklāt paskaidrojošās piezīmes, ko Komisija sniegusi attiecībā uz KN, bet PMO – attiecībā uz HS, ir svarīgas dažādu tarifu pozīciju piemērojamības interpretācijā, lai arī tām nav juridiski saistoša spēka (šajā ziņā skat. spriedumu Data I/O, C‑297/13, EU:C:2014:331, 33. punkts un tajā minētā judikatūra).
            
         
               32
            
            
               Ir jākonstatē, kā izriet arī no lūguma sniegt prejudiciālu nolēmumu, ka netiek apstrīdēts, ka pamatlietā aplūkotais produkts ir uz minerālvielu bāzes un ka tas ir domāts pārdošanai mazumtirdzniecībā. Aktīvo vielu koncentrācija produktā, devas, lietošana, kā arī slimības, sāpes vai simptomi, kuru gadījumā minētais produkts ir lietojams, ir norādīti uz produkta iepakojuma vai tā lietošanas norādījumos. Līdz ar to šis produkts atbilst nosacījumiem, kas minēti KN 30. nodaļas 1. papildu piezīmes pirmās daļas a)–d) punktā.
            
         
               33
            
            
               Pamatlietas puses nav vienisprātis vienīgi jautājumā, vai kalcija daudzums attiecīgā produkta ieteicamajā dienas devā “ir ievērojami lielāk[s] nekā ieteicam[ā] dienas dev[a] vispārējai veselības vai labsajūtas uzturēšanai” šīs papildu piezīmes izpratnē.
            
         
               34
            
            
               Paskaidrojošajā piezīmē attiecībā uz KN 30. nodaļu šis kritērijs ir skaidrots, norādot, ka tas attiecas uz ieteicamo dienas devu, kurā vitamīnu vai minerālu daudzums ir “daudz lielāk[s] [..], parasti trīs reizes augstāk[s] nekā rekomendētā dienas deva”.
            
         
               35
            
            
               Ir jānorāda, ka, pirmkārt, minētajā paskaidrojošajā piezīmē, kurai, kā tas tika norādīts šī sprieduma 31. punktā, nav saistoša juridiska spēka, ir minēts, ka uz produktu, kura ieteicamajā dienas devā vitamīnu vai minerālvielu daudzums ir trīs reizes lielāks par ieteicamo dienas devu, šī nodaļa attiecas tad, ja ir izpildīti arī visi pārējie nosacījumi. Otrkārt, ņemot vērā vārda “parasti”, kas ietverts šajā pašā piezīmē, lietojumu, ar to no šīs pašas nodaļas netiek izslēgti produkti tikai tādēļ, ka to ieteicamajā dienas devā vitamīnu vai minerālvielu daudzums nav trīs reizes lielāks par ieteicamo dienas devu.
            
         
               36
            
            
               Līdz ar to paskaidrojošā piezīme attiecībā uz KN 30. nodaļu nebūtu interpretējama tādējādi, ka, lai produktus varētu klasificēt KN pozīcijā 3004, vitamīnu vai minerālvielu daudzumam produktu, kas satur šīs aktīvās vielas, ieteicamajā dienas devā noteikti ir jābūt trīs reizes lielākam par ieteicamo dienas devu.
            
         
               37
            
            
               Ja vitamīnu, minerālvielu, neaizstājamo aminoskābju vai taukskābju daudzums produkta ieteicamajā dienas devā, kas veido KN pozīcijas 3004 formulējumā minētās objektīvās pazīmes un īpašības, ir būtiski lielāks par to, kas nepieciešams vai ieteicams parastām uztura vajadzībām, tas ir jāklasificē šajā pozīcijā (šajā ziņā skat. spriedumu Glob-Sped, C‑328/97, EU:C:1998:601, 28. punkts).
            
         
               38
            
            
               Šajā ziņā attiecībā uz pamatlietā aplūkoto produktu no lūguma sniegt prejudiciālu nolēmumu, pirmkārt, izriet, ka kalcija daudzums šī produkta ieteicamajā dienas devā, proti, maksimums 1500 mg, ir par 85 % lielāks par ieteicamo kalcija dienas devu, kas nepieciešama vispārējai veselības vai labsajūtas uzturēšanai, un, otrkārt, tādu devu regulāra uzņemšana, kurās kalcija daudzums ir trīs reizes lielāks par ieteicamo dienas devu, var būt kaitīga veselībai.
            
         
               39
            
            
               Šādos apstākļos ir jākonstatē, ka kalcija daudzums pamatlietā aplūkotā produkta maksimālajā ieteicamajā dienas devā ir ievērojami lielāks nekā daudzums, kas ir nepieciešams vai tiek ieteikts parastām uztura vajadzībām. Ciktāl šāds produkts atbilst arī KN 30. nodaļas 1. papildu piezīmes pirmās daļas a)–d) punktā minētajiem nosacījumiem, tas ietilpst KN pozīcijā 3004.
            
         
               40
            
            
               No iepriekš minētajiem apsvērumiem izriet, ka KN ir jāinterpretē tādējādi, ka tāds produkts kā putojošās tabletes ar 500 mg kalcija daudzumu katrā tabletē, kuras tiek lietotas kalcija trūkuma profilaksei un ārstēšanai, kā arī īpašās terapijās osteoporozes profilaksei un ārstēšanai un uz kuru etiķetes ieteiktā maksimālā dienas deva pieaugušajiem ir 1500 mg, ietilpst pozīcijā 3004.
            
         
         Par tiesāšanās izdevumiem
      
      
               41
            
            
               Attiecībā uz pamatlietas pusēm šī tiesvedība ir stadija procesā, kuru izskata iesniedzējtiesa, un tā lemj par tiesāšanās izdevumiem. Izdevumi, kas radušies, iesniedzot apsvērumus Tiesai, un kas nav minēto pušu izdevumi, nav atlīdzināmi.
            
          
            
               Ar šādu pamatojumu Tiesa (pirmā palāta) nospriež:
            
          
               
                  
                     Kombinētā nomenklatūra, kas ietverta Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā – tā redakcijā, kas izriet no Komisijas 2011. gada 27. septembra Regulas (ES) Nr. 1006/2011 –, ir jāinterpretē tādējādi, ka tāds produkts kā putojošās tabletes ar 500 mg kalcija daudzumu katrā tabletē, kuras tiek lietotas kalcija trūkuma profilaksei un ārstēšanai, kā arī īpašās terapijās osteoporozes profilaksei un ārstēšanai un uz kuru etiķetes ieteiktā maksimālā dienas deva pieaugušajiem ir 1500 mg, ietilpst pozīcijā 3004.
                  
               
             
               
                  
                     [Paraksti]
                  
               
            (
            *1
         )   Tiesvedības valoda – vācu.